Florian Kehrmann
Florian Kehrmann (Neuss, 26. lipnja 1977.) je umirovljeni njemački rukometaš i reprezentativac, aktualni trener njemačkog kluba TBV Lemgo. Kehrmann je primarno igrao kao desno krilo, ali je mogao igrati i kao desni vanjski. Karijeru je započeo u TUSEM Essenu, kojega je nakon jedne sezone napustio i potpisao za SG Solingen. Tamo je igrao četiri godine prije nego je 1999. godine potpisao za TBV Lemgo, gdje će igrati sve do umirovljenja 2014. godine. S Lemgom je bio prvak 2003. godine, a godinu ranije osvojio je i nacionalni kup. Također, 2006. i 2010., osvojio je EHF Kup. 

Za reprezentaciju je debitirao 1997. godine te je dugo vremena bio jedan od oslonaca njemačke reprezentacije koja je 2004. postala europski, a 2007. i svjetski prvak. Uz to, osvojio je i srebrnu medalju na Olimpijskim igrama u Ateni. Iz reprezentacije se povukao 2008. godine. 

Tokom 2013., preuzeo je drugu momčad Lemga, koju je vodio jednu sezonu. Nakon svog umirovljenja 2014., postao je trener prve momčadi. 

Njemački rukometaši
Rukometni treneri
Europski prvaci u rukometu
Svjetski prvaci u rukometu